Lubāns
<s>Lubāns (latvijski: Lubanss ezers, ruski: Лубанс, njemački: Lubahnsee) je najveće jezero u Latviji, koje se nalazi na istoku zemlje u Latgaliji.</s>

<s>Jezero leži na 92,5 metra nadmorske visine u močvarnom kraju Lubanske ravnice, udaljeno tridesetak km sjeverozapadno od grada Rēzekne.</s>

<s>Karakteristike 
 
Lubāns ima površinu od 80,70 km², dug je 15,7 km u smjeru jugozapad-sjeveroistok i širok do 7,9 km (zapad-istok).</s><s>Maksimalno je dubok 2,5 m, a prosječno 1,6 m.</s>

<s>Na jezeru se nalazi jedan otok Akmeņsala ukupne površine 140 hektara.</s>

<s>Vodom ga pune rijeke Rēzekne i Malta, a isteče rijekom Aiviekste, sve njegove pritoke su danas obilaznim kanalima regulirane, tako da se vodostaj drži pod kontrolom, sistemom nasipa dugih 36 km i brojnim ustavama i kanalima.</s><s>Jezero pripada slivu rijeke Zapadne Dvine.</s>

<s>Jezero je dio močvarnog Rezervata prirode Lubāna, koji je uključen u mrežu zaštićenih područja Evropske unije Natura 2000 i proglašen močvarnim područjem od međunarodnog značaja u skladu sa kriterijima Ramsarske konvencije.</s><s>Močvara Lubāna ima površinu od 813 km², pored Jezera Lubāns u njoj se nalazi još sedam većih jezera i puno bara, tako da je 24% teritorija je 
pokriveno vodom.</s>

<s>Jezero Lubāna je glacijalnog porijekla njegovo korito je nastalo klizanjem istočnolatvijskog glečera.</s>

<s>Lubansku ravnicu u čijem se donjem dijelu nalazi Jezero Lubāna, karakteriziraju male razlike u nadmorskoj visini, to je razlog zašto je sliv jezera tako velik i doseže 2.040 km².</s><s>Površina jezera Lubāna kod normalnog vodostaja iznosi do 82,10 km², kod minimalnog - 66,96 km², ali za vrijeme poplava naraste i do 95,53 km², zbog tog se nivo vode regulira ustavama, kanalima i nasipima.</s>

<s>Kako bi se spriječile stalne poplave još sredinom 19. vijeka započeto je sa radovima, prvo su iskopani kanali; Meirāni i Ciķeļgrāvisa.</s><s>U peridu 1929.-1939. kanalizirana je rijeka Aiviekste, pa je nivo vode pao je za 2 m, ali je Aiviekste je uspio ispustiti samo trećinu voda.</s><s>Razvoj kompleksnog hidrotehničkog sistema Lubāna započeo je 1955. i dovršen je 1991. iskapanjem kanala Meirāni, Zvidze i Iden.</s><s>Sistem omogućuje održavanje vodostaja na 92,0–92,5 metra nadmorske visine.
ustave redovito rade od 1985. pa se vodostaj u jezeru stabilizirao.</s>

<s>Izvori</s>

<s>Vanjske veze</s>

<s>Lubāna ezers</s>

<s>Jezera u Latviji</s>

